CELEX: 32000R0115
Language: el
Date: 2000-01-19 00:00:00
Title: Κανονισμός (ΕΚ) αριθ. 115/2000 της Επιτροπής, της 19ης Ιανουαρίου 2000, για την έκδοση πιστοποιητικών εισαγωγής για ορισμένα προϊόντα που υπάγονται στους κωδικούς ΣΟ 1701, 1702, 1703 και 1704, με σώρευση καταγωγής ΑΚΕ/ΥΧΕ

Avis juridique important

|

32000R0115

Κανονισμός (ΕΚ) αριθ. 115/2000 της Επιτροπής, της 19ης Ιανουαρίου 2000, για την έκδοση πιστοποιητικών εισαγωγής για ορισμένα προϊόντα που υπάγονται στους κωδικούς ΣΟ 1701, 1702, 1703 και 1704, με σώρευση καταγωγής ΑΚΕ/ΥΧΕ  

Επίσημη Εφημερίδα αριθ. L 014 της 20/01/2000 σ. 0014 - 0014

ΚΑΝΟΝΙΣΜΟΣ (ΕΚ) αριθ. 115/2000 ΤΗΣ ΕΠΙΤΡΟΠΗΣτης 19ης Ιανουαρίου 2000για την έκδοση πιστοποιητικών εισαγωγής για ορισμένα προϊόντα που υπάγονται στους κωδικούς ΣΟ 1701, 1702, 1703 και 1704, με σώρευση καταγωγής ΑΚΕ/ΥΧΕΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 91/482/ΕΟΚ του Συμβουλίου, της 25ης Ιουλίου 1991, σχετικά με τη σύνδεση των υπερποντίων χωρών και εδαφών με την Ευρωπαϊκή Κοινότητα(1), όπως τροποποιήθηκε τελευταία από την απόφαση 97/803/ΕΚ(2) (αποκαλούμενη στο εξής "απόφαση ΥΧΕ"),τον κανονισμό (ΕΚ) αριθ. 2553/97 της Επιτροπής, της 17ης Δεκεμβρίου 1997, για λεπτομέρειες έκδοσης πιστοποιητικών εισαγωγής όσον αφορά ορισμένα προϊόντα που υπάγονται στους κωδικούς ΣΟ 1701, 1702, 1703 και 1704, με σώρευση καταγωγής ΑΚΕ/ΥΧΕ(3), και ιδίως το άρθρο 5 παράγραφος 3,Εκτιμώντας τα ακόλουθα:(1) το άρθρο 108β παράγραφος 1 της απόφασης ΥΧΕ κάνει δεκτή τη σώρευση καταγωγής ΑΚΕ/ΥΧΕ για τα προϊόντα που υπάγονται στους κωδικούς ΣΟ 1701, 1702, 1703 και 1704, έως ετήσια ποσότητα 3000 τόνων ζάχαρης·(2) στις εθνικές αρχές κατατέθηκαν δύο αιτήσεις, σύμφωνα με τον κανονισμό (ΕΚ) αριθ. 2553/97 για την έκδοση πιστοποιητικών εισαγωγής συνολικής ποσότητας που υπερβαίνει την ποσότητα των 3000 τόνων που γίνεται δεκτή με την απόφαση ΥΧΕ·(3) το άρθρο 5 παράγραφος 3 του κανονισμού (ΕΚ) αριθ. 2553/97 ορίζει ότι, όταν οι αιτήσεις για την έκδοση πιστοποιητικών οδηγούν σε υπέρβαση της ετήσιας ποσότητας των 3000 τόνων ζάχαρης, η Επιτροπή εκδίδει κανονισμό που καθορίζει τον ενιαίο συντελεστή μείωσης που πρέπει να εφαρμοσθεί σε καθεμία από τις αιτήσεις που κατατέθηκαν και αναστέλλει την κατάθεση νέων αιτήσεων για το τρέχον έτος·(4) η Επιτροπή οφείλει, επομένως, να καθορίσει το συντελεστή μείωσης για την έκδοση πιστοποιητικών εισαγωγής και να αναστείλει την κατάθεση νέων αιτήσεων πιστοποιητικών για το έτος 2000,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Γίνονται δεκτές οι αιτήσεις έκδοσης πιστοποιητικών εισαγωγής που κατατέθηκαν δυνάμει του άρθρου 108β της απόφασης ΥΧΕ, στις 3 Ιανουαρίου 2000, για ποσότητα 732300 τόνων ζάχαρης υπαγόμενης στον κωδικό ΣΟ 1701 99 10, μέχρι ποσοστό 80,37939 % της ποσότητας που ζητήθηκε.Άρθρο 2Αναστέλλεται για το έτος 2000 η κατάθεση νέων αιτήσεων.Άρθρο 3Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 19 Ιανουαρίου 2000.Για την ΕπιτροπήFranz FISCHLERΜέλος της Επιτροπής(1) ΕΕ L 263 της 19.9.1991, σ. 1.(2) ΕΕ L 329 της 29.11.1997, σ. 50.(3) ΕΕ L 349 της 19.12.1997, σ. 26.